Martfűi Termál Horgász Egyesület 
 Az Egyesület megalakítása 2010 körül kezdett megfogalmazódni, mert a Martfűi  Gyógy Kemping területén lévő tóban természetes úton elkezdett szaporodni a hal. Senki nem telepítette tudatosan.   Vagy a madarak, vagy egy- két horgász juttatott halat a tóba.  Nem tudni, de elszaporodtak. Sajnos a nád is elszaporodott, ami rontotta a víz minőségét. Ez különösen nyáron volt tapasztalható. Ezért ésszerűnek látszott növényevő halak telepítése, ami meg is történt. A halak elkezdték pusztítani a nádat, de elkezdtek szaporodni is. Tulajdonképpen innen indult a tudatos halritkítás, ami hozta magával a Horgász Egyesület megalakításának ésszerűségét.

2014-ben kértem- és kaptam engedélyt a Horgász Egyesület megalakítására. Ennek alapja volt, hogy az Egyesület a tavat és környékét 20 évre kibérelte.

Civil szervezetünk jelenleg 40 felnőtt-, 2 ifi-, és 26 gyermek taggal működik.

Az egyesület célja:

- Martfű Város és környékén a horgász sport gyakorlása, fejlesztése, népszerűsítése kedvező     horgászati lehetőségek biztosításával.

- A természet szeretetére és védelmére történő nevelés, különösen az ifjúság körében.

- A halfajták-, a halállomány megismertetése, védelme, és sportszerű horgászata.

- Horgász versenyek szervezése, halfogó- és egyéb vetélkedők-, sportversenyek rendezése.

- Sport horgászat, napijegyes horgászat biztosítása.

Rendezvényeinken mindenkit szívesen látunk, horgászokat és nem horgászokat egyaránt.

Az egyesület tevei között szerepel, hogy a későbbiekben – anyagi lehetőségeink szerint - szeretnénk tovább bővíteni a tevékenységeinket. Nem csak a horgászási, de a csónakázási lehetőség biztosításával, valamint fedett főző hely kialakításával, stb.
Az egyesület nevében:
Bata József elnök
